./data/phi1348/abo020/phi1348.abo020.perseus-lat2.xml
in principatu maturius semper ac de nocte uigilabat; dein     perlectis epistulis officiorumque omnium breuiariis, amicos admittebat, ac dum     salutabatur, et calciabat ipse se et amiciebat; postque decisa quaecumque obuenissent     negotia gestationi et inde quieti uacabat, accubante aliqua pallacarum, quas in locum     defunctae Caenidis plurimas constituerat; a secreto in balineum tricliniumque transibat      nec ullo tempore facilior aut indulgentior traditur, eaque momenta domestici ad aliquid     petendum magno opere captabant